Diari Oficial de la Generalitat Valenciana


Sumari del DOGV 2799, del 25-07-1996 (1996/838902)

ORDRE de 10 de maig de 1996, de la Conselleria d'Economia i Hisenda, per la qual aprova la delimitació del tram de la via pecuària Canyada Reial d'Andalusia a València, situat en el terme municipal d'Elda (Alacant), en el tram comprés entre la partida Los Collados, límit amb el terme de Salinas, i la partida El Chorrillo, límit amb el terme de Petrer.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2799

Data del DOGV
:   25-07-1996

Secció del DOGV
:   ALTRES DISPOSICIONS

Número del document
:   1996/838902


Data del document
:   10-05-1996

Organisme emissor
:   Conselleria d'Economia i Hisenda

Tipus de document
:   Ordre

ORDRE de 10 de maig de 1996, de la Conselleria d'Economia i Hisenda, per la qual aprova la delimitació del tram de la via pecuària Canyada Reial d'Andalusia a València, situat en el terme municipal d'Elda (Alacant), en el tram comprés entre la partida Los Collados, límit amb el terme de Salinas, i la partida El Chorrillo, límit amb el terme de Petrer.   
Vist l'expedient de delimitació del tram de la via pecuària Canyada Reial d'Andalusia a València, referit en l'encapçalament, tramitat per la Conselleria d'Agricultura i Medi Ambient.  
Atès que la consellera d'Agricultura i Medi Ambient proposa l'aprovació de la delimitació abans assenyalada, que la Unitat Forestal d'Alacant ha realitzat els tràmits previstos per la Llei i el Reglament de Vies Pecuàries, i que aquesta s'ajusta a la classificació de la via aprovada mitjançant Ordre Ministerial de 23 de gener de 1952.  
Atès que, dins del període d'informació pública, van ser presentades pel Sr. Regino Pérez Marhuenda, en nom propi i en representació d'Afectats de la Via Pecuària Canyada Reial d'Andalusia a València, i pel Sr. Alfonso Rueda Cuadro, reclamacions contra la delimitació.  
Atès que l'Assessoria Jurídica de la Conselleria de Medi Ambient va informar dient que han de desestimar-se les reclamacions interposades per considerar, pel que fa a aquestes, que el reclamant Sr. Regino Pérez Mahuenda no té competència per a decidir la utilitat i la necessitat de la via pecuària, i que aquesta es troba legalment classificada per l'ordre ministerial abans assenyalada.  
Atès que, pel que fa a la segona al·legació, presentada pel Sr. Alfonso Rueda Cuadro, l'informe jurídic de la Conselleria de Medi Ambient proposa la desestimació, en considerar, segons l'article 2n de la Llei 3/1995, de 23 de març, les vies pecuàries com a béns de domini públic, i ser, en conseqüència, inalienables, imprescriptibles i inembargables i que no prevalen davant d'aquestes les inscripcions registrals que pogués haver a favor de tercers, tal com assenyala l'article 8.3 del text legal esmentat.  
Vist que s'han complert en l'expedient els tràmits assenyalats pels articles 17 i següents del Reial decret 2870/78, de 3 de novembre, i per l'article 8 de la Llei 3/1995, de 23 de març.  
Vist el que disposa l'article 16.4 de la Llei 3/1986, de 24 d'octubre, de Patrimoni de la Generalitat Valenciana, és competència d'aquesta conselleria l'aprovació de delimitacions d'immobles propietat de la Generalitat Valenciana.  
ORDENE  
Article 1  
Aprovar la delimitació del tram de 345.949,6 m2, pertanyent a la via pecuària Canyada Reial d'Andalusia a València, situat en el terme municipal d'Elda (Alacant), en el tram comprés entre la partida Los Collados, límit amb el terme de Salinas, i la partida El Chorrillo, límit amb el terme de Petrer.  
Article 2  
Desestimar, pels motius exposats, les al·legacions presentades pel Sr. Regino Pérez Marhuenda, en nom propi i en representació d'Afectats de la Via Pecuària Canyada Reial d'Andalusia a València, i pel Sr. Alfonso Rueda Cuadro.  
Article 3  
Que es publique aquesta ordre en el Diari Oficial de la Generalitat Valenciana, i que la Conselleria d'Agricultura i Medi Ambient la trasllade als organismes informants, a les entitats i als particulars que hagen presentat reclamació.  
València, 10 de maig de 1996.  
El conseller d'Economia i Hisenda,  
JOSÉ LUIS OLIVAS MARTíNEZ